Հայաստանը 1970 թվականին պետք է նշեր խորհրդային կարգերի հաստատման 50-ամյա հոբելյանը: Հանրապետության ղեկավարությունը գիտակցում էր, որ ժամանակն է եկել ունենալ մեծ սպորտային կառույց: 1967 թվականին իշխանությունները հասկացան, որ երկու տարում չեն հասցնի կառուցել սպորտային պալատ, և քանի որ այդ ժամանակ «Արարատ» ֆուտբոլային թիմը գտնվում էր բարձունքում, որոշվեց կառուցել «Հրազդան» մարզադաշտը: Ստադիոնը պետք է կառուցվեր Հրազդանի կիրճում, այդտեղից էլ ստացել է իր անունը: